**Ács Város Roma Nemzetiségi Önkormányzat**

2941 Ács, Gyár u. 23. Pf. 8

Telefon: 34/385-121, Fax: 34/385-042

Internet: [www.acsvaros.hu](http://www.acsvaros.hu/)

**E l ő t e r j e s z t é s**

**Ács Város Roma Nemzetiségi Önkormányzat Képviselő-testületének 2020. április 19.-én tartandó ülésére**

**Tárgy:** **2020. évi beszámoló a gazdálkodásról, - zárszámadás -**

Előterjesztő: Markó Renáta roma nemzetiségi önkormányzat elnöke

Előterjesztést készítette: Pokné Meizl Anna

**Tisztelt Képviselő –testület!**

A 2020. évet a vészhelyzeti működés jellemezte, ez a kiadásokon jól látható.

# Az államháztartásról szóló 2011. évi CXCV. törvény 91.§-a rendelkezik a nemzetiségi önkormányzat zárszámadásáról:

**91. §** (1)[\*](https://net.jogtar.hu/jogszabaly?docid=A1100195.TV#lbj450id9348) A helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. A zárszámadási rendelet tervezetével együtt a képviselő-testület részére tájékoztatásul be kell nyújtani a kincstár 68/B. § szerinti ellenőrzése keretében a helyi önkormányzat éves költségvetési beszámolójával kapcsolatosan elkészített jelentését.

(2) A zárszámadási rendelettervezet előterjesztésekor a képviselő-testület részére tájékoztatásul a következő mérlegeket és kimutatásokat kell bemutatni:

*a)* a 24. § (4) bekezdése szerinti mérlegeket, kimutatásokat azzal, hogy az előirányzat felhasználási terven a pénzeszközök változásának bemutatását kell érteni,

*b)*[*\**](https://net.jogtar.hu/jogszabaly?docid=A1100195.TV#lbj451id9348)a helyi önkormányzat adósságának állományát lejárat, a Gst. 3. §-a szerinti adósságot keletkeztető ügyletek, bel- és külföldi irányú kötelezettségek szerinti bontásban,

*c)* a vagyonkimutatást, és

*d)* a helyi önkormányzat tulajdonában álló gazdálkodó szervezetek működéséből származó kötelezettségeket, a részesedések alakulását.

**(3)**[**\***](https://net.jogtar.hu/jogszabaly?docid=A1100195.TV#lbj452id9348) **A nemzetiségi önkormányzat és a társulás zárszámadásának megalkotására az (1) és (2) bekezdést kell alkalmazni a 26. § (1) bekezdésében meghatározott eltérésekkel.**

(4) A térségi fejlesztési tanács zárszámadásának megalkotására az (1) és (2) bekezdés rendelkezéseit kell alkalmazni, azzal, hogy zárszámadási rendeleten zárszámadási határozatot kell érteni, a képviselő-testület hatáskörét a térségi fejlesztési tanács tagjai gyakorolják, a polgármester részére meghatározott feladatokat a térségi fejlesztési tanács elnöke, a jegyző részére meghatározott feladatokat a térségi fejlesztési tanács munkaszervezetének vezetője látja el.

**26. §** (1)[\*](https://net.jogtar.hu/jogszabaly?docid=A1100195.TV#lbj165id9348) A nemzetiségi önkormányzatra, a társulásra és az általuk irányított költségvetési szervekre a 23-25. § rendelkezéseit kell alkalmazni, azzal, hogy

*a)* költségvetési rendeleten költségvetési határozatot kell érteni,

*b)* a képviselő-testület hatáskörét a nemzetiségi önkormányzat képviselő-testülete vagy a társulási tanács gyakorolja,

*c)* a polgármester részére meghatározott feladatokat a nemzetiségi önkormányzat elnöke vagy a társulási tanács elnöke látja el,

*d)* a jegyző részére meghatározott feladatokat - a helyi nemzetiségi önkormányzatok kivételével - az országos nemzetiségi önkormányzat hivatalvezetője vagy a társulási tanács munkaszervezeti feladatait ellátó költségvetési szerv vezetője látja el.

1.melléklet a költségvetési mérleg közigazgatási tagolásban.

2.melléklet az önkormányzat kiadásai

3. melléklet az önkormányzat 2020. évi költségvetési bevételei.

4. melléklet Nullára leírt, de használatban lévő eszközök állománya

5. melléklet felhalmozási költségvetés

6. melléklet működési költségvetés

7. melléklet maradvány kimutatás

8. melléklet Roma Nemzetiségi Önkormányzat mérlege

9. melléklet Roma Nemzetiségi Önkormányzat eredmény kimutatása

10.melléklet Roma Nemzetiségi Önkormányzat összesen pénzeszközök változásának bemutatása

11. melléklet Beruházási kiadások

A 2. számú melléklet az önkormányzat kiadásait mutatja. Itt a dologi kiadások (643eFt) tovább részletezhetők.

**Üzemeltetési anyagok Ft:**

|  |  |
| --- | --- |
| Ajándék kosár | 6 299 |
| Élelmiszer | 135 539 |
| Pb gáz | 3 937 |
| Virág | 42 716 |
| Egyéb anyag(dekor) | 23 894 |
| **Összesen:** | **212 385** |

**Egyéb szolgáltatásokra Ft:**

|  |  |
| --- | --- |
| OTP | 28 337 |
| Előadó művész | 30 000 |
| Hangosítás | 55 118 |
| Vidámpark | 200 000 |
| Projekt tábla | 6 360 |
| Bakonyalja tagdíj | 7 500 |
| **Összesen:** | **327 315** |

**Kiküldetések kiadásai Ft: 30 910**

**ÁFA Ft:**  **72 799**

4. számú melléklet a nullára leírt, de használatban lévő eszközök állománya

A táblázat C oszlop 2.és 3.sora 1-1 -el növekedett, azonban ez több eszközt tartalmaz. Konkrétan a beruházásoknál felsorolt pályázati eszközöket.

11. számú melléklet a beruházások

A beruházási kiadások az elnyert Leader pályázat beruházásait tartalmazza.

Az informatikai beruházások: 3db számítógép programmal és tartozékokkal, 3db pendrive, 3db memória kártya, 3db hangszóró, laminálógép, nyomtató, videó kamera tartozékokkal, router, fényképezőgép tartozékokkal.

Egyéb tárgyi eszköz beruházás: 50 db szék és 9 db asztal.

Nemleges mellékletek:

Elkülönítetten az európai Uniós forrásból finanszírozott támogatással megvalósuló programok, projektek melléklete, Hitelállomány 2020. december 31., Több éves kihatással járó döntések, Ács Város Roma Nemzetiségi Önkormányzattulajdonában álló gazdálkodó szervezetek működéséből származó kötelezettségek, Az önkormányzat által 2020. évben adott közvetett támogatások és a Vagyonkataszter.

Ács Város Roma Nemzetiségi Önkormányzat 2020. évi zárást 3.932 ezer forint bevételi főösszeggel és 3.906 ezer forint kiadási főösszeggel zárja. Zárszámadáskor a Roma Nemzetiségi-testület dönt a pénzmaradvány felosztásáról, mely a 2020. évben 67 ezer forint.

**Szakmai oldal:**

* A Bakonyalja-Kisalföld Kapuja Vidékfejlesztési Egyesület -LEADER rendezvények támogatása című, VP6-19.2.1-8-5-17 kódszámú felhívásra benyújtott 3111645894 iratazonosító számon nyilvántartott kifizetési kérelmüket jóváhagyva megkapták a 350.000 forint pályázati támogatást.
* Ahogy minden évben, 2020-ban is nőnap alkalmából március 8-án is felköszöntötték az Ácsi Polgármesteri Hivatal dolgozóit egy szál virággal, süteménnyel és Nemzetiségi táncelőadással, amelyet gyerekek adtak elő.
* Augusztus 15.-én a III. Roma Családi Fesztivált tartották meg. A programok változatosra sikerültek. Volt mese olvasás, zenés műsor, roma ételkostoló volt, arcfestés, hinták és ugrálók.
* Decemberben a mikulás kiosztotta a mikuláscsomagokat a hátrányos helyzetű gyermekek között, valamint karácsonykor is kaptak ajándékot.
* A pandémiás helyzetben a vírusfertőzöttroma roma lakosokat folyamatosan segítették bevásárlással, gyógyszer kiváltásával.
* A covid-19 elleni védőoltást igénylőknél segítenek folyamatosan a regisztrációban és az oltáshoz szükséges hozzájárulási nyilatkozat kitöltésében.
* A ruhaadományok gyűjtése egész évben folyamatos. Mosás és fertőtlenítés után a rászoruló roma családok részére továbbítják.

**Ács, 2021. április 14.**

**Markó Renáta**

**roma nemzetiségi elnök**

**HATÁROZATI JAVASLAT**

**…/2021.(IV…..)**

**Ács Város Roma Nemzetiségi Önkormányzat elnöke a 27/2021.(I.29.)** **Kormányrendelet 1.§-a szerint kihirdetett veszélyhelyzetben, a Kattv. 46.§ (4) bekezdése foglalt felhatalmazás alapján az alábbi határozatot hozta:**

**Ács Város Roma Nemzetiségi Önkormányzat Képviselő-testülete a 2020. évi zárszámadásról szóló beszámolót az alábbiak szerint fogadta el:**

**3.932 ezer forint bevételi főösszeggel és 3.906 ezer forint kiadási főösszeggel. A pénzmaradvány 2020. évben 26 ezer forint, ebből szabad pénzmaradvány 12 ezer forint.**

**A határozat mellékletét képezi:**

* **1. melléklet költségvetési mérleg közigazgatási tagolásban**
* **2. melléklet az önkormányzat kiadásai**
* **3. melléklet az önkormányzat 2020. évi költségvetési bevételei.**
* **4. melléklet Nullára leírt, de használatban lévő eszközök állománya**
* **5. melléklet felhalmozási költségvetés**
* **6. melléklet működési költségvetés**
* **7. melléklet maradvány kimutatás**
* **8. melléklet a Roma Nemzetiségi Önkormányzat mérlege**
* **9. melléklet** **a Roma Nemzetiségi Önkormányzat eredmény kimutatása**
* **10.melléklet a Roma Nemzetiségi Önkormányzat összesen pénzeszközök változásának bemutatása**
* **11.melléklet a beruházások kimutatása**
* **Nemleges mellékletek:**

**Elkülönítetten az európai Uniós forrásból finanszírozott támogatással megvalósuló programok, projektek melléklete, Hitelállomány 2020. december 31., Több éves kihatással járó döntések, Ács Város Roma Nemzetiségi Önkormányzat tulajdonában álló gazdálkodó szervezetek működéséből származó kötelezettségek, Az önkormányzat által 2020. évben adott közvetett támogatások és a vagyonkataszter.**

**Felelős: Markó Renáta Roma Nemzetiségi Önkormányzat elnök**

**Határidő : azonnal**